ai4bharat/Pralekha huggingface dataset:
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 14 जानेवारी 2022
आरोग्य मंत्रालयाची कोविड-19 घडामोडींवरील माहिती
गेल्या 24 तासांच्या कालावधीत, कोविड प्रतिबंधक लसीच्या 73 लाखांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालानुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 155 कोटी 39 लाखांचा टप्पा ओलांडला आहे.
देशभरात 1,65,59,387 सत्रांच्या आयोजनातून हे उद्दिष्ट साध्य करण्यात आले.
गेल्या 24 तासांत 1,09,345 रुग्ण कोविड आजारातून बरे झाल्यामुळे, देशात आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,48,24,706 झाली आहे. परिणामी, भारतातील रोगमुक्ती दर आता 95.20% झाला आहे.
गेल्या 24 तासांत, देशात 2,64,202 नव्या कोविड ग्रस्त रुग्णांची नोंद झाली. भारतातील कोविड सक्रीय रुग्णसंख्या सध्या 12,72,073 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 3.48% आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासांत देशात एकूण 17,87,457 चाचण्या करण्यात आल्या. देशात आतापर्यंत एकंदर 69 कोटी 90 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 11.83% आणि दैनंदिन पॉझिटीव्हिटी दर 14.78%.इतका आहे.
इतर अपडेट्स :-
N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
पंचायती राज मंत्रालय
पंतप्रधानांनी शिमला येथे येथे आयोजित ‘गरीब कल्याण संमेलना’ला संबोधित केले
महाराष्ट्रातील लाभार्थ्यांसह केंद्रीय मंत्री आणि लोकप्रतिनिधी दूरदृश्य प्रणालीच्या माध्यमातून कार्यक्रमात सहभागी
मुंबई 31 मे 2022
पंतप्रधान नरेंद्र मोदी यांनी आज हिमाचल प्रदेशातील शिमला येथे आयोजित ‘गरीब कल्याण संमेलना’ला संबोधित केले. पंतप्रधान नरेंद्र मोदी यांच्या नेतृत्वाखाली केंद्र सरकारचा आठ वर्षांचा कार्यकाळ पूर्ण झाल्यानिमित्त, देशभरात राज्यांच्या राजधानीची शहरे, जिल्हा मुख्यालये आणि कृषी विज्ञान केंद्रांमध्ये या अभिनव कार्यक्रमाचे आयोजन करण्यात आले.
सरकारच्या विविध कल्याणकारी योजनांबाबत जनतेकडून अभिप्राय मिळविण्याच्या उद्देशाने लोकनियुक्त जन प्रतिनिधींनी जनतेशी संवाद साधावा या संकल्पनेनुसार केंद्रीय पंचायती राज राज्यमंत्री कपिल मोरेश्वर पाटील आज मुंबई येथून शिमला येथे होत असलेल्या कार्यक्रमात सहभागी झाले. केंद्र सरकारच्या विविध कल्याणकारी योजनांचे सुमारे 2000 लाभार्थी देखील मुंबई येथून या कार्यक्रमात सहभागी झाले. या प्रसंगी बोलताना, केंद्रीय राज्यमंत्री पाटील म्हणाले, “जनतेची स्वप्ने पूर्ण करण्यासाठी पंतप्रधान नरेंद्र मोदी अथकपणे काम करीत आहेत आणि त्यांच्या कार्यातून त्यांनी नव्या भारताचा एक नवा चेहेरा आणि लोकांच्या मनात एक नवा आत्मविश्वास निर्माण केला आहे.” 75 वर्षांच्या काळात जे साध्य झाले नाही ते या सरकारने करून दाखविले आहे असे ते पुढे म्हणाले. या प्रसंगी, महाराष्ट्रातील लोक प्रतिनिधींसह, सरकारी योजनांच्या अंमलबजावणीमध्ये महत्त्वाच्या असलेल्या भारत पेट्रोलियम, मुंबई येथील आयसीएआर- केंद्रीय मत्स्यपालन शैक्षणिक संस्था, आयसीएआर-केंद्रीय कापूस तंत्रज्ञान संशोधन संस्था यांसारख्या केंद्रीय संस्थांचे वरिष्ठ अधिकारी देखील उपस्थित होते.
केंद्रीय रेल्वे, खाण आणि कोळसा राज्यमंत्री रावसाहेब पाटील दानवे हे देखील जालना जिल्ह्यातील अनेक लाभार्थ्यांसह दूरदृश्य प्रणालीच्या माध्यमातून पंतप्रधानांच्या कार्यक्रमात सहभागी झाले.
केंद्रीय सामाजिक न्याय आणि सक्षमीकरण राज्यमंत्री रामदास आठवले यांनी सोलापूर जिल्ह्यातील लाभार्थ्यांसह या कार्यक्रमात भाग घेतला. या प्रसंगी, पंतप्रधानांचे भाषण ऐकण्यासाठी नागपूरच्या बचत भवन सभागृहात अनेक लाभार्थी एकत्र जमले होते.
पंतप्रधानांनी या वेळी, पीएम-किसान अर्थात पंतप्रधान किसान सन्मान निधी योजनेअंतर्गत देण्यात येणाऱ्या आर्थिक लाभाचा 11वा हप्ता देखील वितरीत केला. यामुळे 10 कोटींहून अधिक लाभार्थी शेतकरी कुटुंबांना सुमारे 21,000 कोटी रुपयांच्या रकमेचे हस्तांतरण शक्य होणार आहे. या प्रसंगी पंतप्रधानांनी देशभरातील पीएम-किसान योजनेच्या लाभार्थ्यांशी संवाद देखील साधला.
सुक्ष्म, लघु आणि मध्यम उदयोग मंत्रालय
खादी उत्पादनांना प्रोत्साहन देण्यासाठी खादी आणि ग्रामोद्योग आयोगाने केले तीन सामंजस्य करार
डीडी न्यूज आणि डीडी इंटरनॅशनलवरील सुत्रसंचालक दिसणार खादीच्या पोशाखात
नवी दिल्ली, 18 सप्टेंबर 2023
पंतप्रधान नरेंद्र मोदी यांचा 'लोकल फॉर व्होकल' आणि 'आत्मनिर्भर भारत' या मंत्राचा स्वीकार करत, सूक्ष्म, लघु आणि मध्यम उद्योग मंत्रालयाअंतर्गत येणाऱ्या खादी आणि ग्रामोद्योग आयोगाने , स्वतंत्र भारताच्या अमृतकळात तीन स्वतंत्र सामंजस्य करारांवर स्वाक्षरी केली आणि आज नवी दिल्ली येथे 'नव्या भारताची आधुनिक खादी' या उपक्रमाची पायाभरणी केली.
खादी आणि ग्रामोद्योग आयोगाचे अध्यक्ष मनोज कुमार यांच्या उपस्थितीत प्रसार भारती, एनबीसीसी  लिमिटेड आणि डिजिटल इंडिया कॉर्पोरेशन यांच्यासोबत हे सामंजस्य करार करण्यात आले. खादी आणि ग्रामोद्योग आयोगाचे आधुनिकीकरण आणि पंतप्रधान नरेंद्र मोदी यांच्या संकल्पनेनुसार तरुणांमध्ये खादीची उत्पादने लोकप्रिय करण्यासाठी मार्गदर्शक आराखडा तयार करणे हा या सामंजस्य करारांचा उद्देश आहे. यावेळी कुमार यांनी पंतप्रधान रोजगार निर्मिती कार्यक्रमांतर्गत लाभार्थ्यांना 150 कोटी रुपयांच्या तारण अनुदानाचे वाटप केले.
प्रसार भारतीसोबत झालेल्या सामंजस्य करारानुसार, लवकरच डीडी न्यूज आणि डीडी इंटरनॅशनल वाहिनीवरील सुत्रसंचालक खादीच्या कपड्यांमध्ये दिसणार आहेत. पंतप्रधान नरेंद्र मोदी यांच्या नेतृत्वाखाली, खादी आता आत्मनिर्भर भारताची ओळख बनली आहे, याचा पुनरुच्चार कुमार यांनी केला. अशा परिस्थितीत, प्रसार भारतीसोबतचा हा करार खादीला तरुणांमध्ये लोकप्रिय करण्यासाठी मैलाचा दगड ठरेल. यासोबतच एनबीसीसी  लिमिटेड देशभरातील खादी आणि ग्रामोद्योग आयोगासाठी नवीन आधुनिक पायाभूत सुविधांची निर्मिती करणार आहे. खादी आणि ग्रामोद्योग आयोगाला अद्ययावत तंत्रज्ञानासह सुसज्ज ठेवण्यावर लक्ष केंद्रित करण्यासाठी खादी आणि ग्रामोद्योग आयोगाने डिजिटल इंडिया कॉर्पोरेशनशी करार केला आहे.
या सामंजस्य करारांवर प्रसार भारतीचे उपमहासंचालक संजय प्रसाद व खादी आणि ग्रामोद्योग आयोगाचे प्रसिद्धी संचालक संजीव पोसवाल; एनबीसीसी चे मुख्य महाव्यवस्थापक प्रदीप शर्मा व खादी आणि ग्रामोद्योग आयोगाच्या इस्टेट आणि सेवा विभागाचे उपमुख्य कार्यकारी अधिकारी राजन बाबू तसेच डिजिटल इंडिया कॉर्पोरेशनचे मुख्य तांत्रिक अधिकारी देवव्रत नायक व खादी आणि ग्रामोद्योग आयोगाच्या माहिती तंत्रज्ञान विभागाचे उपमुख्य कार्यकारी अधिकारी राजन बाबू यांनी स्वाक्षऱ्या केल्या.
कुमार यांनी यावेळी एका डॅशबोर्ड आणि एटीआर पोर्टलचाही प्रारंभ केला.S.Kakade/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 50
वाणिज्य आणि उदयोग मंत्रालय
भारत-ब्रिटन मुक्त व्यापार करार वाटाघाटीच्या दहाव्या फेरीविषयी संयुक्त निवेदन
भारत आणि ब्रिटन यांच्यातील मुक्त व्यापार करारासाठीच्या वाटाघाटीची दहावी फेरी
नवी दिल्ली, 19 जून 2023
भारत आणि ब्रिटन यांच्यामध्ये मुक्त व्यापार करार करण्यासाठी सुरू असलेल्या वाटाघाटीची दहावी फेरी 09 जून 2023 रोजी संपली.
मागील फेऱ्यांप्रमाणे, या दहाव्या फेरीचेही मिश्र पद्धतीने आयोजन केले होते. ब्रिटनचे अनेक अधिकारी वाटाघाटीसाठी नवी दिल्लीला आले, तर इतर प्रतिनिधी आभासी माध्यमाव्दारे उपस्थित होते.
मुक्त व्यापार करारासाठी विविध प्रकारच्या 10 धोरण क्षेत्रांविषयी, स्वतंत्र 50 सत्रांमध्ये तांत्रिक बाबींवर चर्चा झाली. प्रतिनिधींनी या धोरण क्षेत्राविषयी तपशीलवार मसुदा करण्याविषयी चर्चा केली.
येत्या महिन्यामध्ये या वाटाघाटीची अकरावी फेरी आयोजित करण्यात येणार आहे.N.Chitale/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 58
संरक्षण मंत्रालय
अमेरिकेच्या संरक्षणमंत्र्यांचा भारत दौरा
अमेरिकेचे संरक्षणमंत्री जनरल लॉयड जे ऑस्टिन हे 19 ते 21 मार्च 2021 दरम्यान भारत दौर्यावर येणार आहेत. या भारत भेटीदरम्यान ऑस्टिन संरक्षण मंत्री राजनाथ सिंह आणि भारत सरकारच्या इतर वरिष्ठ मान्यवरांची भेट घेतील अशी अपेक्षा आहे.
या भेटीदरम्यान उभय पक्ष द्विपक्षीय सुरक्षा सहकार्य बळकट करण्याच्या मार्गांवर आणि मुक्त, खुला आणि सर्वसमावेशक इंडो-पॅसिफिक  प्रदेश टिकवून ठेवण्यासाठीची प्रादेशिक सुरक्षा आव्हाने आणि सामान्य हितसंबंधांबद्दल विचारांची देवाणघेवाण करणे अपेक्षित आहे. संरक्षण सहकार्याविषयीची चर्चा दोन्ही देशांमधील सैन्य ते सैन्य सहकार्य आणि संरक्षण व्यापार आणि उद्योग सहकार्य कसे मजबूत करू शकतात यावर देखील लक्ष केंद्रित करेल.
पहिल्या परदेश दौर्याचा भाग म्हणून ऑस्टिन यांचा भारत दौरा भारत-अमेरिका धोरणात्मक भागीदारी अधिक मजबूर करण्यावर भर देतो.
शिक्षण मंत्रालय
काशी तमिळ संगम’च्या 5 व्या दिवशी तामिळ प्रतिनिधींच्या दुसऱ्या तुकडीने घेतला काशीची परंपरा, कला आणि संस्कृतीचा प्रत्यक्ष अनुभव
‘हनुमान घाट’, सुब्रह्मण्य भारती यांचे निवासस्थान, व्यापार सुविधा केंद्रातील संग्रहालय, सारनाथ आणि बनारस हिंदू विद्यापीठातील अँफीथिएटरमधील सांस्कृतिक कार्यक्रम ही दिवसभरातील प्रमुख आकर्षणे आहेत
नवी दिल्ली, 23 नोव्हेंबर 2022
महिनाभर चालणाऱ्या ‘काशी तमिळ संगम’ महोत्सवात सहभागी होणाऱ्या तामिळनाडूच्या शिष्टमंडळाच्या दुसऱ्या तुकडीने गंगा नदीच्या काठावर स्थित ‘हनुमान घाट’ येथे पहाटे पवित्र स्नान केले. याआधी ‘रामेश्वरमघाट’ नावाने ओळखला जाणारा ‘हनुमान घाट’ हा वाराणसीमधील सर्वाधिक भेट दिल्या जाणाऱ्या घाटांपैकी एक आहे. आसपासच्या परिसरात केरळ मठ, कांची मठ, शंकरा मठ, शृंगेरी मठ सारख्या दक्षिण भारतीय मठांची मोठी संख्या आहे.
पवित्र स्नानानंतर शिष्टमंडळाने ‘हनुमान घाट’ येथील सुब्रह्मण्य भारती यांच्या निवासस्थानी भेट दिली. याठिकाणी त्यांच्या प्रथा, परंपरा आणि संस्कृती पाहून शिष्टमंडळातील सदस्यांनी कृतज्ञता व्यक्त केली.
तामिळ शिष्टमंडळाच्या दुसऱ्या तुकडीत कारागीर आणि व्यापारी गटांचाही समावेश होता. त्यानंतर त्यांनी व्यापार सुविधा केंद्राला भेट दिली. तिथे असलेले संग्रहालय प्रत्यक्ष पाहणे हा यामागचा उद्देश होता. संग्रहालयात, पूर्वांचल प्रदेशातील हातमाग उत्पादनांचे वैभव आणि सारनाथच्या पुरातत्व वस्तूंच्या प्रतिकृती पाहुण्यांना दाखवण्यात आल्या. व्यापार सुविधा केंद्राला भेट देणाऱ्या शिष्टमंडळासाठी सांस्कृतिक कार्यक्रमाचे देखील आयोजन करण्यात आले होते, यामध्ये काही सदस्यही उत्साहाने सहभागी झाले होते. सांस्कृतिक कार्यक्रमानंतर त्यांना सारनाथची सैर घडवण्यात आली.
हे शिष्टमंडळ संध्याकाळी सारनाथहून बनारस हिंदू विद्यापीठातील अँफीथिएटरला पोहोचेल आणि तिथे सांस्कृतिक कार्यक्रमालाही उपस्थित राहील. ते त्या ठिकाणी विविध स्टॉल्सनाही भेट देतील. या 75 स्टॉल्समध्ये उत्तर आणि दक्षिण भारतीय अशा दोन्ही दुकानांचा समावेश आहे, ज्यामध्ये कलाकृती, हातमाग, हस्तकला, पारंपारिक पोशाख, उत्तर आणि दक्षिण भारतीय खाद्यपदार्थ इत्यादीची ओळख प्रतिनिधी मंडळ तसेच वाराणसीच्या स्थानिक लोकांना पहायला मिळेल.
S.Tupe/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 92
भारतीय निवडणूक आयोग
कोविड मार्गदर्शक तत्वांचे पालन करत मतदान झालेली राज्ये/केंद्रशासित प्रदेश मतमोजणीसाठी सज्ज
नवी दिल्ली, 1 मे 2021
मुख्य निवडणूक आयुक्त सुशील चंद्रा यांनी आज आभासी बैठकीच्या माध्यमातून आयोगाचे वरिष्ठ अधिकारी आणि पाच राज्ये/केंद्रशासित प्रदेशांच्या मुख्य कार्यकारी अधिकाऱ्यांसमवेत मतमोजणीच्या व्यवस्थेचा आढावा घेतला. चंद्रा यांनी आयोगाच्या सर्व सूचनांचे पालन केलेच पाहिजे असे निर्देश दिले. सर्व मतमोजणी सभागृहांनी पूर्णपणे कोविड मार्गदर्शक तत्त्वांचे अनुपालन करणे आवश्यक असल्याचेही त्यांनी निर्देश दिले. महामारीच्या आव्हानात्मक परिस्थितीत संबंधित राज्यात मतदान प्रक्रीया यशस्वीपणे पूर्ण केल्याबद्दल मुख्य निवडणूक आयुक्तांनी मुख्य कार्यकारी अधिकाऱ्यांचे कौतुक केले.
मतदान झालेल्या पाच राज्ये/केंद्रशासित प्रदेश आसाम, केरळ, पुडुचेरी, तामिळनाडू आणि पश्चिम बंगालमध्ये आणि पोटनिवडणूक झालेल्या लोकसभा मतदारसंघ/विधानसभा मतरदारसंघामध्ये मतमोजणी सकाळी 8 वाजता सुरू होईल. निवडणूक आयोगाने पाच राज्ये/केंद्रशासित प्रदेशातील 822 विधानसभा मतदारसंघ आणि पोटनिवडणुक झालेल्या 4 लोकसभा मतदारसंघ तसेच तेरा राज्यातील 13 विधानसभा मतदारसंघामध्ये सुरळीत व सुरक्षित मतमोजणीसाठी चोख विस्तृत व्यवस्था केली आहे.
S.Tupe/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
कार्मिक, सार्वजनिक तक्रार आणि निवृत्ती वेतन मंत्रालय
डॉ जितेंद्र सिंह यांच्या हस्ते सीबीआयच्या सुधारीत क्राईम मॅन्युअलचे प्रकाशन
नवी दिल्ली, 21 डिसेंबर 2020
डॉ जितेंद्र सिंह, केंद्रीय ईशान्य प्रदेश विकास राज्यमंत्री , राज्यमंत्री पंतप्रधान कार्यालय, कर्मचारी, सार्वजनिक तक्रारी आणि निवृत्तीवेतन, अणु ऊर्जा आणि अंतराळ मंत्री यांच्या हस्ते सीबीआयची सुधारीत गुन्हेगारी नियमपुस्तिका  प्रकाशित करण्यात आली. याप्रसंगी सीबीआयचे संचालक ऋषी कुमार शुक्ला आणि वरिष्ठ अधिकाऱ्यांची उपस्थिती होती.
डॉ जितेंद्र सिंह यांनी सीबीआयने पंधरा वर्षानंतर कायदा, शोध तंत्र आणि कार्यपद्धतीतील नवीनतम घडामोडी लक्षात घेऊन अद्ययावत सीबीआय क्राईम मॅन्युअल काढल्याबद्दल अभिनंदन केले.M.Chopade/S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
गृह मंत्रालय
20 एप्रिल 2020 पासून लॉकडाऊनच्या नियमांत शिथिलता आणण्याबाबत तसेच कोविड-19 आजार नियंत्रणाबाबत राज्य सरकारांशी चर्चा करण्याचे केंद्रीय गृहमंत्र्यांचे निर्देश
नवी दिल्ली, 19 एप्रिल 2020
केंद्रीय गृहमंत्री अमित शाह यांनी काल गृहमंत्रालयाच्या वरिष्ठ अधिकाऱ्यांसोबत झालेल्या बैठकीत देशातील कोविड-19 च्या आजाराला नियंत्रणात आणण्याबाबतच्या उपाययोजना आणि लॉकडाऊनच्या अंमलबजावणीबाबत चर्चा केली. 20 एप्रिल 2020 म्हणजे उद्यापासून लॉकडाऊनच्या नियमात शिथिलता आणण्याबाबत सर्व राज्यांशी चर्चा करावी असे निर्देश गृहमंत्र्यांनी अधिकाऱ्यांना दिले.
पंतप्रधान नरेंद्र मोदी यांच्या नेतृत्वाखाली भारत अद्याप कोरोनाविरोधात तीव्र लढा देत आहे, त्यामुळे लॉकडाऊनच्या काळात जारी करण्यात आलेले सर्व नियम आणि राष्ट्रीय पातळीवरील सर्व बंधने कठोरतेने पाळली जावीत, असे शहा यावेळी म्हणाले.
यावेळी देशभरातील परिस्थितीचा आढावा घेतल्यानंतर गृहमंत्र्यांनी सांगितले की जे भाग हॉट स्पॉट /क्लस्टर/विषाणूचा संसर्ग अधिक असलेली परीबंधित क्षेत्रे  नाहीत, अशा ठिकाणी काही कामे करण्यास परवानगी दिली जाऊ शकते, मात्र, केवळ काही गंभीर आणि खऱ्या कारणांसाठीच या शिथिलतेचा उपयोग होतो आहे, याची काळजी स्थानिक प्रशासनाने घ्यायची आहे.
ग्रामीण अर्थव्यवस्थेला चालना देण्यासाठी, ग्रामीण भागात काही आर्थिक कामांना परवानगी देण्यात आली आहे. त्यानुसार, जिल्हा दंडाधिकारी/जिल्हाधिकाऱ्यांनी उद्योगक्षेत्रांशी समन्वय साधून राज्यातच या उद्योगांशी संबंधित कामगार/मजुरांना कामाच्या ठिकाणी पाठवण्याची व्यवस्था करावी, असे गृहमंत्रालयाने म्हंटले आहे. यामुळे एकीकडे ग्रामीण अर्थव्यवस्था सुरु होईल, तर दुसरीकडे मजूर/कामगारांना रोजगार मिळेल, अशी सरकारची अपेक्षा आहे.
त्याचप्रमाणे, राज्यांनी मोठे औद्योगिक विभाग, औद्योगिक वसाहती आणि संकुले कार्यरत करण्याकडे लक्ष द्यावे. विशेषतः जिथे संकुलातच कामगारांच्या निवासाची व्यवस्था करता येईल, अशी संकुले सुरु करावीत, असेही मंत्रालयाने म्हटले आहे. यामुळे अर्थव्यवस्थेला चालना मिळेल,त्याचबरोबर अधिकाधिक कामगारांचा रोजगार सुरु करण्याला प्राधान्य द्यावे. या कठीण काळात समाजातील प्रत्येक घटकाच्या अधिकारांचे संरक्षण करण्यास मोदी सरकार कटिबद्ध आहे. शेतीची कामे आणि मनरेगाच्या माध्यमातून मजुरांना रोजगार मिळेल याकडे जिल्हाधिकाऱ्यांनी लक्ष द्यावे, असे गृहमंत्री म्हणाले.
जे कामगार निवारा शिबिरातच राहणार आहेत, त्यांच्या कल्याणाकडे विशेष लक्ष दिले जावे. त्यांना उत्तम दर्जाचे अन्न दिले जावे, असेही त्यांनी सांगितले. परिस्थिती कठीण आणि आव्हानात्मक असली, तरीही प्रश्न सोडवले जाऊ शकतात, असे शाह म्हणाले.
सध्या वैद्यकीय पथके समुदाय-आधारित चाचण्या करत आहेत, अशावेळी राज्यांनी प्रत्येक पथकाला पुरेसे संरक्षण द्यायला हवे. हे पथके तपासणीसाठी जाण्यापूर्वी, सामाजिक सलोखा निर्माण करण्यासाठी स्थनिक सामुदायिक नेते आणि शांतता समित्यांची मदत घेऊन जनजागृती करायला हवी. जनतेमध्ये या चाचण्या आणि उपचारांबाबत असेली भीती तसेच संभ्रम दूर करण्यासाठी विशेष प्रयत्न केले पाहिजेत.
कोविड-19 साठी दिलेल्या राष्ट्रीय नियमावलीचे योग्य पालन होत आहे की हे नाही हे तपासण्यासाठी ग्रामीण भागात गस्त वाढवली जावी, अशी सूचना त्यांनी दिली. यासाठी जिल्हाधिकाऱ्यांनी पोलीस, महसूल अधिकारी आणि पंचायत सदस्यांची मदत घ्यावी, असेही ते म्हणाले.
G.Chippalkatti/R.Aghor/D.Rane
(
अंतराळ विभाग
इस्रो पुढच्या वर्षी 10 पृथ्वी निरीक्षक उपग्रहांसह 36 मोहिमा पूर्ण करणार - जितेंद्र सिंग
इस्रो अर्थात भारतीय अंतराळ संशोधन संस्थेने पुढच्या वर्षात म्हणजे 2020-21 मध्ये 36 अंतराळ मोहिमांचे नियोजन केले आहे. यात पृथ्वी निरीक्षणाचे काम करणाऱ्या 10 उपग्रहांसह अनेक उपग्रहांचे आणि वाहकांचे प्रक्षेपण यांचा समावेश आहे. ईशान्य प्रदेश विकास राज्यमंत्री , पंतप्रधान कार्यालयाच्या कार्मिक,तक्रार निवारण आणि निवृत्ती वेतन तसेच अणु उर्जा आणि अवकाश संशोधन विभागाचे राज्यमंत्री डॉ.जितेंद्र सिंग यांनी आज लोकसभेत, लिखित प्रश्नाच्या उत्तरात ही माहिती दिली.
अवकाश संशोधनाच्या संधीचा उपयोग शांततापूर्ण उपयुक्ततेसाठी करण्यावर भारतीय अंतराळ कार्यक्रमाने भर दिला आहे, त्यानुसारच देश, आणि समाजाच्या विकासात्मक कार्यासाठीफायद करून तसेच समाजाच्या समस्या सोडविण्यासाठी अंतराळ तंत्रज्ञान कार्यक्रम राबविला जायला हवा असे त्यांनी सांगितले.
B.Gokhale/S.Chitnis/P.Kor
(Visitor Counter : 67
राष्ट्रपती कार्यालय
राष्ट्रपती भवनाच्या वार्षिक उद्यानोत्सवाचे राष्ट्रपतींच्या हस्ते उद्घाटन
मुघल गार्डन उद्यापासून जनतेसाठी खुलं
नवी दिल्ली, 4 फेब्रुवारी 2020
मुघल गार्डन उद्यापासून जनतेसाठी खुली राष्ट्रपती रामनाथ कोविंद यांनी राष्ट्रपती भवनाच्या वार्षिक उद्यानोत्सवाचे उद्घाटन केले.
5 फेब्रुवारी ते 8 मार्च 2020 पर्यंत  मुघल गार्डन सकाळी 10 ते संध्याकाळी 4 वाजेपर्यंत जनतेसाठी खुली राहील. 8 फेब्रुवारीला दिल्ली विधानसभा निवडणुकीमुळे गार्डन बंद राहणार आहे.
ऑनलाईन बुकिंग खालील वेबलिंकवर करता येईल.
https://rashtrapatisachivalaya.gov.in
https://rb.nic.in/rbvisit/visit_plan.aspx
R.Tidke/N.Chitale/D.Rane
(Visitor Counter : 80
गृह आणि शहरी व्यवहार मंत्रालय
केंद्रीय गृहनिर्माण आणि शहरी व्यवहार मंत्रालयाद्वारे पहिल्या महिला आयकॉन्स लीडिंग स्वच्छता  पुरस्कार 2023 ची घोषणा
नवी दिल्ली, 9 मार्च 2023
स्वच्छता आणि कचरा व्यवस्थापनात महिलांच्या प्रभावावर प्रकाश टाकण्यासाठी, केंद्रीय गृहनिर्माण आणि शहरी व्यवहार मंत्री, श्री हरदीप सिंग पुरी यांनी आंतरराष्ट्रीय महिला दिनाच्या पूर्वसंध्येला 7 मार्च 2023 रोजी 'वुमन आयकॉन लीडिंग स्वच्छता'  पुरस्कार 2023 ची घोषणा केली. . महिलांच्या नेतृत्वाखालील संस्था आणि वैयक्तिक महिलांनी शहरी स्वच्छता आणि कचरा व्यवस्थापनातील प्रेरणादायी आणि अनुकरणीय उपक्रमांना ओळखणे आणि प्रसारित करणे हे WINS पुरस्कार 2023 चं उद्दिष्ट आहे.
 स्वयं-सहायता गट , सूक्ष्म उपक्रम, सामाजिक संस्था , स्टार्टअप्स आणि या क्षेत्रात उल्लेखनीय काम करणाऱ्या वैयक्तिक महिला या पुरस्कारासाठी अर्ज करु शकतील. या पुरस्कारामध्ये सहभाग घेण्यासाठी 8 मार्च ते 5 एप्रिल 2023 पर्यंत अर्ज करता येतील.  सामुदायिक/सार्वजनिक शौचालयांचे व्यवस्थापन  सांडपाण्याच्या टाक्या साफ करणारी सेवा  प्रक्रिया केलेलं सांडपाणी आणि त्याचा पुनर्वापर  महानगरपालिका पाणी संकलन आणि वाहतूक व्यवस्थापन या विषयांशी निगडीत क्षेत्रांतर्गत अर्जांचा विचार केला जाईल. तसंच साहित्य पुनर्प्राप्ती सुविधा, टाकाऊ पासून संपत्ती,घन कचरा व्यवस्थापन, IEC- प्रशिक्षण, क्षमता निर्माण, तंत्रज्ञान आणि हस्तक्षेप आणि इतर क्षेत्रात काम करणाऱ्या संस्था आणि महिलाही अर्ज करु शकतात.
अर्जाचा नमुना सर्व राज्यांना उपलब्ध करून दिला जाईल.
या संदर्भातली प्रक्रिया खालीलप्रमाणे असेल:
राज्ये आणि शहरे WINS –विन्स पुरस्कार 2023 चे तपशील त्यांच्या संकेत स्थळ, पोर्टल आणि समाज माध्यमांमार्फत प्रसिद्ध करतील. गृहनिर्माण आणि शहरी व्यवहार मंत्रालयाने सुचवलेला अर्जाचा नमुना सर्व राज्ये आणि शहरांना पाठवण्यात आला आहे.
 अर्थात शहरी स्थानिक संस्था अर्जांचे मूल्यमापन करतील आणि स्वच्छतम पोर्टलद्वारे राज्यात 5 अर्जदारांना नामनिर्देशित करतील. राष्ट्रीय स्तरावर, गृहनिर्माण आणि शहरी व्यवहार मंत्रालयाचे पदाधिकारी अर्जांचे मूल्यांकन करण्यासाठी आणि प्रत्येक श्रेणीतील विजेते निवडण्यासाठी समीक्षक नेमण्यात येतील.S.Bedekar/S.Mohite/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 119
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरणाने पार केला 53 कोटींचा मैलांचा टप्पा पार
गेल्या 24 तासात सुमारे 63 लाख लसींच्या मात्रा देण्यात आल्या
रुग्ण बरे होण्याचा दर 97.45%
गेल्या 24 तासात 38,667 नव्या रुग्णांची नोंद
भारतातील सक्रीय रुग्णसंख्या  सध्या एकूण रुग्णसंख्येच्या केवळ 1.21%
दैनंदिन पॉझिटीव्हीटी दर , गेल्या 19 दिवसांपासून 3% पेक्षा कमी
भारताच्या कोविड-19 प्रतिबंधक लसीकरणाने 53 कोटींचा टप्पा ओलांडला आहे. आज सकाळी 7 वाजेपर्यंत उपलब्ध माहितीनुसार एकूण 60,88,437 सत्रांमध्ये, 53,61,89,903 लसीच्या मात्रा देण्यात आल्या. गेल्या 24 तासात 63,80,937 लसीच्या मात्रा देण्यात आल्या.
यात समावेश आहे :
|
|
HCWs
|
|
1st Dose
|
|
1,03,46,330
|
|
2nd Dose
|
|
80,69,421
|
|
FLWs
|
|
1st Dose
|
|
1,82,67,067
|
|
2nd Dose
|
|
1,20,58,038
|
|
Age Group 18-44 years
|
|
1st Dose
|
|
19,16,49,945
|
|
2nd Dose
|
|
1,44,94,525
|
|
Age Group 45-59 years
|
|
1st Dose
|
|
11,59,91,624
|
|
2nd Dose
|
|
4,49,05,898
|
|
Over 60 years
|
|
1st Dose
|
|
8,05,91,149
|
|
2nd Dose
|
|
3,98,15,906
|
|
Total
|
|
53,61,89,903
कोविड -19 प्रतिबंधक लसीकरणाच्या नव्या टप्प्याला 21 जून 2021रोजी सुरुवात झाली आहे. देशभरात लसीकरणाचा वेग आणि व्याप्ती वाढवण्यासाठी केन्द्र सरकार वचनबद्ध आहे.
भारताचा रुग्ण बरे होण्याचा दर 97.45% वर पोहचला आहे.
भारतात महामारीच्या सुरुवातीपासून ते आतापर्यंत एकूण 3,13,38,088 तर गेल्या 24 तासात 35,743 रुग्ण कोविड-19 संसर्गातून बरे झाले आहेत.
भारतात गेल्या 24 तासात 38,667 नव्या रुग्णांची नोंद झाली.
सलग 48 दिवस 50,000 पेक्षा कमी दैनंदिन रुग्णांची नोंद झाली आहे. राज्ये आणि केन्द्र शासित प्रदेशांच्या सातत्यपूर्ण आणि समन्वित प्रयत्नांचे हे फळ आहे.
भारतात सक्रीय रुग्णसंखेतही सातत्याने घट होत आहे. देशात आज सक्रीय रुग्णसंख्या 3,87,673 इतकी असून ती एकूण रुग्णसंख्येच्या 1.21% आहे.
चाचण्यांच्या क्षमतेत सातत्याने वाढ होत आहे. गेल्या 24 तासात देशात 22,29,798 चाचण्या करण्यात आल्या. देशात आतापर्यंत एकूण 49.17  कोटींपेक्षा अधिक चाचण्या करण्यात आल्या आहेत.
देशात एकीकडे चाचण्या वाढत असून दुसरीकडे साप्ताहीक पॉझिटीव्हीटी दरात घट कायम आहे. सध्या साप्ताहीक पॉझिटीव्हीटी 2.05% तर दैनंदिन पॉझिटीव्हीटी 1.73% आहे. गेल्या 19 दिवसांपासून हा 3% पेक्षा कमी तर सलग 68 व्या दिवशी 5% पेक्षा कमी आहे.
विज्ञान आणि तंत्रज्ञान मंत्रालय
‘स्वातंत्र्याचा अमृत महोत्सव’ च्या अनुषंगाने टेलिमेडिसिन, कृत्रिम बुद्धिमत्ता आणि डिजिटल आरोग्य क्षेत्रातील 75 स्टार्ट-अप्सना पाठबळ देण्यासाठी सरकार विशेष प्रोत्साहन देणार
कोविड -19 महामारीमुळे उद्भवलेल्या आव्हानांच्या पार्श्वभूमीवर आरोग्य क्षेत्रातील संशोधन आणि विकासाला यामुळे चालना मिळेल - डॉ. जितेंद्र सिंह
नवी दिल्ली, 25 ऑगस्ट 2021
यावर्षी 15 ऑगस्टपासून साजऱ्या होत असलेल्या ‘स्वातंत्र्याच्या अमृत महोत्सवा’ च्या अनुषंगाने टेलिमेडिसिन, डिजिटल आरोग्य क्षेत्र आणि कृत्रिम बुद्धिमत्ता  क्षेत्रातील 75 स्टार्ट-अप्सना पाठबळ देण्यासाठी सरकार लवकरच एक विशेष प्रोत्साहन योजना सुरू करणार आहे.
भारत सरकारच्या जैव तंत्रज्ञान विभागाअंतर्गत सार्वजनिक क्षेत्रातील उपक्रम असलेल्या जैवतंत्रज्ञान उद्योग संशोधन सहाय्य परिषद  द्वारे ही योजना सुरु करण्यात येईल.
केंद्रीय विज्ञान आणि तंत्रज्ञान राज्यमंत्री  जितेंद्र सिंह यांनी आज ही घोषणा केली. भारत सरकारच्या जैव तंत्रज्ञान मंत्रालयाअंतर्गत असलेल्या जैव तंत्रज्ञान विभागाच्या सचिव डॉ रेणू स्वरूप यांच्या अध्यक्षतेखालील जैवतंत्रज्ञान उद्योग संशोधन सहाय्य परिषदेच्या सदस्यांना यासंदर्भातील सूचना देण्यात आल्या आहेत.
कोविड -19 महामारीमुळे उद्भवलेल्या आव्हानांना जगभरातील मानवजात सामोरी जात असताना, आरोग्य क्षेत्रातील सर्वोत्तम 75 नवकल्पना शोधण्याचे मोठे आव्हान, स्वातंत्र्याच्या 75 व्या वर्षातील सर्वात महत्वाचे कार्य आहे,कारण यामुळे आरोग्यक्षेत्रात संशोधन आणि विकासाला प्रोत्साहन मिळणार आहे, असे गौरवोद्गार जितेंद्र सिंह यांनी जैवतंत्रज्ञान उद्योग संशोधन सहाय्य परिषदेच्या संचालक मंडळाशी संवाद साधताना काढले.
खाजगी क्षेत्रांपेक्षा एक पाऊल पुढे राहत, स्टार्टअप्सना पाठबळ देतांना संबंधित कार्यवाही लवकरात लवकर पूर्ण करण्यासाठी प्रयत्न करण्याचे निर्देश डॉ.जितेंद्र सिंह यांनी वरिष्ठ अधिकाऱ्यांना केले. कोविड -19 च्या संकटावर मात करण्यासाठी विविध पैलूंवर लक्ष केंद्रित करण्यासाठी स्टार्टअप अर्जदारांना विशिष्ट संकल्पना द्यावी अशी सूचनाही त्यांनी जैवतंत्रज्ञान उद्योग संशोधन सहाय्य परिषदेच्या संचालक मंडळाला केली.
तत्पूर्वी, डॉ जितेंद्र सिंह यांनी जैवतंत्रज्ञान उद्योग संशोधन सहाय्य परिषदेचे ई-कार्यालयाचे उद्घाटन केले तसेच, बीआयआरएसीचे ई-कार्यालय सॉफ्टवेअरही आज त्यांच्या हस्ते सुरु करण्यात आले. बीआयआरएसी ई-कार्यालय लाइट सॉफ्टवेअर 1 ऑगस्ट 2021 पासून एनआयसीएसआय सर्व्हरवर चाचणीसाठी देण्यात आले आहे. डिजिटल इंडिया अभियान हा महत्वाकांक्षी प्रकल्प असून हा प्रकल्प पारदर्शकता आणि सुशासनाला प्रोत्साहन देऊन देशाच्या समृद्धीला चालना देईल, असे जितेंद्र सिंह म्हणाले.R.Aghor/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 239